open-index/open-wikipedia-markdown huggingface dataset:
Wait (Beatles-sang)

**«Wait»** er en sang skrevet hovedsakelig av Paul McCartney (kreditert Lennon/McCartney) som ble fremført og utgitt 3. desember 1965 med The Beatles på deres sjette britiske album *[[Rubber Soul]]*. 3 dager senere ble den amerikanske utgaven av *Rubber Soul* utgitt med «Wait» inkludert.

## Bakgrunn

The Beatles oppholdt seg på Bahamas februar/mars 1965 i forbindelse med innspillingen av filmen Help!. I løpet av oppholdet traff McCartney den amerikanske skuespilleren Brandon de Wilde. De pratet en del sammen, og McCartney komponerte «Wait» mens de Wilde var til stede. John Lennon bidro ikke spesielt mye. Teksten handler om et par som er fra hverandre av jobbmessige årsaker; noe som ofte var tilfelle med McCartney og hans daværende kjæreste, Jane Asher. Versene i «Wait» går i e-moll, mens refrenget er i g-dur.

## Innspilling
The Beatles startet 17. juni 1965 innspillingen av «Wait» i Abbey Road Studios, som var den siste dagen/kvelden de spilte inn sanger til albumet Help!. Av ukjente årsaker, ble ikke «Wait» med på det albumet. De spilte inn fire tagninger med trommer, rytmegitar, elektrisk gitar (med tonepedal) og bassgitar. Deretter la de på vokal. Mer rakk de ikke å gjøre med sangen i den omgang. Lennon starter hvert vers alene med «it's been a» før McCartney blir med. Mellomverset tok McCartney seg av alene. George Harrison var med på kun to korte harmonistrofer (cirka 1:40 og 2:01 ut i sangen)

Da de skulle gjøre seg ferdig med innspillingen av *Rubber Soul*, ble teipen av «Wait» hentet fram igjen til siste pålegg før den var utgivelsesklar. Dette skjedde 11. november 1965. På siste spor av teipen la Ringo Starr på tamburin, Harrison la på mer elektrisk gitar (med tonepedal), mens Lennon og McCartney la på spredte harmonier over refrenget. Kun McCartney sang på mellomverset (i likhet med hva som ble gjort 17. juni; ergo er hans stemme dobbelt innspilt på mellomverset). Lennon var sannsynligvis den som ristet maracas siden han ikke sang med i mellomverset.

The Beatles fremførte aldri «Wait» offentlig i konsertsammenheng.

## Musikere og instrumenter
*John Lennon: rytmegitar, maracas, vokal, 
*Paul McCartney: bassgitar, vokal
*George Harrison: elektrisk gitar (med tonepedal)
*Ringo Starr: trommer, tamburin

## Referanser
Papuaugle

**Papuaugle** (*Uroglaux dimorpha*) er eneste art i den monotypiske slekten ***Uroglaux*** og hører til i uglefamilien (Strigidae), der den regnes som basal i underfamilien Ieraglaucinae (haukugler). Arten er endemisk for Ny-Guinea, inkludert øya Yapen.

## Etymologi
Det vitenskapelige navnet på gruppa, *Uroglaux*, er satt sammen av de to gammelgreske uttrykkene *oura* (ουρα) og *glaux* (γλαυξ), som betyr henholdsvis *hale* og *ugle*. Betydningen er altså *ugle med lang hale*, noe som passer eksakt til beskrivelsen av denne arten.

Epitet (det egentlige vitenskapelige artsnavnet), *dimorpha*, er satt sammen av de to gammelgresk uttrykkene *di-* (δι-) og *morphē* (μορφη) og betyr henholdsvis *dobbel* og *form*. Navnet viser til den forskjellige utformingen av de øvre og nedre delene av denne fuglen; de nedre likner jordugle (*Asio flammeus*), mens de øvre likner mer på sahulugle (underarten *Ninox rufa humeralis*).

Det norske populærnavnet på arten, papuaugle, er satt sammen av navnet på den geografiske opprinnelsen, Papuaprovinsen på Ny-Guinea, og den norske beskrivelsen for denne typen fugler, *ugle*.

## Biologi
Papuaugler karakteriseres av et relativt lite hode og lang stjert. Den blir omkring 30–33 cm. Ansiktsparabolen er hvitaktig med gule øyne, innrammet av hvite øyenbryn. Nebbet er blågrått og nebbroten guloransje. Fjærdrakten er rustbrun til brun med innslag av sort på oversiden og blek med  mørkere spetter på undersiden. Ekstremitetene er gule og klørne bleke.

Arten trives i lavlandsregnskog, skogkanter og galleriskog på savanne, i elevasjoner opp mot . Man vet nærmest ingen ting om artens bevegelser, men man regner med at den er stedbunden.

Dietten består av insekter, små gnagere og store til mellomstore fugler; sistnevnte inkluderer arter på opp mot  av uglenes egen vekt.

## Inndeling
Inndelingen følger Birds of the World. Norske navn på artene følger Artsdatabanken. Norske beskrivelser i parentes er ikke offisielle.

* Strigiformes, ugler
** Strigidae, uglefamilien 
*** Ieraglaucinae, (haukugler)
**** *[[Ninox]]*
**** *[[Uroglaux]]*, monotypisk
***** *U. dimorpha*, papuaugle (monotypisk)
*** Surniinae, (spurv- og svaleugler)
*** Striginae, (egentlige ugler)

## Referanser




## Eksterne lenker
*
Strix (ugler)

* Se inndeling!

***Strix*** er en slekt i delgruppen Striginae og inngår i uglefamilien (Strigidae). I øyeblikket regner man med 22 arter.

## Etymologi
Navnet Strix har røtter i latinsk og gresk mytologi, der det ble brukt om nattlige, bloddrikkende vesener som ofte ble assosiert med ugler. I romersk folklore ble «strix» beskrevet som en skapning som kunne forvandle seg til en ugle og angripe barn om natten. Disse mytene har bidratt til uglens mystiske og ofte skremmende rykte.

## Biologi
Artene i denne gruppen er mellomstore til store i størrelse, kraftig bygde og har en karakteristisk rund ansiktsdisk uten ørelignende fjærdusker på hodet. Artene finnes i skogområder over store deler av den nordlige halvkule, samt i Sør-Amerika, Afrika sør for Sahara og i Sørøst-Asia.

## Inndeling
Inndelingen følger Salter *et al.* (2019) og Birds of the World med hensyn til artsinndelingen. Norske navn på artene følger Artsdatabanken. Norske beskrivelser i parentes er ikke offisielle.

* Strigiformes, ugler
** Strigidae, uglefamilien 
*** Striginae, (egentlige ugler)
**** Strigini, (skogugler)
***** *[[Strix (ugler)|Strix]]*
****** *S. virgata*, demonugle
****** *S. nigrolineata*, linjeugle
****** *S. huhula*, gitterugle
****** *S. albitarsis*, brynjeugle
****** *S. seloputo*, gulfjesugle
****** *S. ocellata*, hinduugle
****** *S. leptogrammica*, bendelugle
****** *S. aluco*, kattugle
****** *S. mauritanica*, maghrebugle
****** *S. nivicolum*, orientkattugle
****** *S. hadorami*, klippeugle
****** *S. butleri*, omanugle
****** *S. occidentalis*, flekkugle
****** *S. varia*, høvdingugle
****** *S. sartorii*, aztekugle
****** *S. fulvescens*, mayaugle
****** *S. hylophila*, paranáugle
****** *S. rufipes*, chileugle
****** *S. chacoensis*, chacougle
****** *S. uralensis*, slagugle
****** *S. nebulosa*, lappugle
****** *S. woodfordii*, panugle

## Referanser




## Eksterne lenker
*
Hvittoppugle

**Hvittoppugle** (*Lophostrix cristata*) er en art i uglefamilien (Strigidae) og eneste arten i slekten *Lophostrix*.

Den finnes i Belize, Bolivia, Brasil, Colombia, Costa Rica, Ecuador, El Salvador, Fransk Guyana, Guatemala, Guyana, Honduras, Mexico, Nicaragua, Panama, Peru, Surinam, og Venezuela.
Den lever i subtropisk og tropisk habitat.

## Referanser


## Eksterne lenker
*
Scotopelia

* galleriflodugle
* liberiaflodugle
* storflodugle

***Scotopelia*** (flodugler) er en liten slekt i uglefamilien (Strigidae) som består av tre arter, som er endemiske for Afrika og nært knyttet til elvesystemer i tropiske områder.

## Inndeling
Inndelingen av slekten *Scotopelia* følger Taxonomy in Flux og er i hovedsak basert på Wink *et al.* (2008) og Fuchs *et al.* (2008b).

Norske navn på artene følger Norsk navnekomité for fugl og er i henhold til Syvertsen *et al.* (2008). Norske navn i parentes er ikke offentlige navn.

* Strigiformes, ugler
** Strigidae, uglefamilien 
*** Striginae, (egentlige ugler)
**** Bubonini, (ørneugler)
***** *[[Bubo]]*, (hubroer)
***** *[[Scotopelia]]* (flodugler)
****** *S. peli*, storflodugle
****** *S. ussheri*, liberiaflodugle
****** *S. bouvieri*, galleriflodugle
***** *[[Ketupa]]*, (fiskeugler)

## Referanser




## Eksterne lenker
* 
*
Pulsatrix

***Pulsatrix*** er en slekt ugler. De refereres ofte til som "brilleugler" på grunn av mønsteret i fjeset.

Slekten har følgende arter:
* Brilleugle, * Pulsatrix perspicillata* (Latham, 1790)
* * Pulsatrix koeniswaldiana* (Bertoni & Bertoni, )
* * Pulsatrix melanota* (Tschudi, )

som alle er livskraftige ifølge IUCN.

Dessuten er arten *Pulsatrix arredondoi* funnet som fossil fra sein pleistocen i Cueva de Paredones på Cuba.

## Referanser


## Litteratur
* Claus König, Friedhelm Weick: *Owls of the World*. Christopher Helm, London 2008, ISBN 978-0-7136-6548-2

## Eksterne lenker
* 
* ITIS Report: Pulsatrix
Ninox

* Se inndeling!

***Ninox*** (sanne haukugler) er en slekt uglefamilien (Strigidae) og består av arter med tilhold i Australasia. Slekten er tallrik og teller cirka 37 arter. Uglene i denne slekten er også kjent som haukugler (Ieraglaucinae). Arten haukugle (*Surnia ulula*) inngår imidlertid ikke denne gruppa.

## Etymologi
Det vitenskapelige navnet på gruppa, *Ninox*, er satt sammen av uttrykkene *Niso* (av *Nisus*, Cuvier, 1800) og *Noctua* (de Savigny, 1809) og betyr henholdsvis *hauk* og *ugle* – altså *haukugle*.

Mange av artene i slekten *Ninox* hadde tidligere navneendelsen *-falkugle* i det norske populærnavnet, men siden disse uglene ikke er beskrevet som falkugler, men haukugler, ble navnene nylig (2024/2025?) endret.

## Taksonomi
Noen av artene i slekten *Ninox* er relativt nye, eller nylig overført dit, og kan ha fått endret det vitenskapelige epitet i det vitenskapelige navnet (altså navnet etter slektsnavnet), enten fra feminin  til maskulin  eller omvendt. De vitenskapelige navnene i inndelingen her er oppdaterte per mai 2025.

## Inndeling
Inndelingen følger Birds of the World. Norske navn på artene følger Artsdatabanken. Norske beskrivelser i parentes er ikke offisielle.

* Strigiformes, ugler
** Strigidae, uglefamilien 
*** Ieraglaucinae, (haukugler)
**** *[[Ninox]]*
***** *N. rufa*, sahulugle
***** *N. strenua*, våkugle
***** *N. connivens*, bjeffeugle
***** *N. rudolfi*, storsumbaugle
***** *N. affinis*, klageugle
***** *N. boobook*, boobookugle
***** *N. rotiensis*, grynteugle
***** *N. fusca*, timorugle
***** *N. plesseni*, alorugle
***** *N. leucopsis*, tasmanugle
***** *N. novaeseelandiae*, nattsvermerugle
***** †*N. albifacies*, latterugle
***** *N. sumbaensis*, småsumbaugle
***** *N. scutulata*, hjerteugle
***** *N. obscura*, mørkugle
***** *N. japonica*, falkugle
***** *N. randi*, sjokoladeugle
***** *N. philippensis*, filippinereugle
***** *N. spilocephala*, flekkstrupeugle
***** *N. mindorensis*, rustbukugle
***** *N. spilonotus*, tablasugle
***** *N. rumseyi*, cebuugle
***** *N. leventisi*, vatreugle
***** *N. reyi*, spragleugle
***** *N. ochracea*, okerbukugle
***** *N. burhani*, togianugle
***** *N. ios*, tostøtugle
***** *N. hypogramma*, halmaheraugle
***** *N. forbesi*, tanimbarugle
***** *N. squamipila*, seramugle
***** *N. hantu*, hantuugle
***** *N. natalis*, christmasugle
***** *N. theomacha*, hekseugle
***** *N. meeki*, manusugle
***** *N. punctulata*, maseugle
***** *N. variegata*, bismarckugle
***** *N. odiosa*, dryadeugle
**** *[[Uroglaux]]*

## Referanser




## Eksterne lenker
*
Stig Brøndmo

**Stig Brøndmo** (født 1950) er en norsk musiker (bassist) fra Namsos. 

Han spilte på 1960-tallet i rockebandet Mads inc fra Namsos, sammen med Åge Aleksandersen. 

I første halvdel av 1970-tallet spilte han i Company Band, som turnerte mye og gav ut LPen *Company* på plateselskapet Continental. Han var bassist i danseorkesteret Torry Enghs på slutten av 1970-tallet. 

Han har senere arbeidet i et distribusjonsselskap og som daglig leder i Skjetten Sportsklubb.

## Diskografi
* Company Band: *Company* (1974)
* Torry Enghs: *[[Stop (album)|Stop]]* (1975)

## Referanser


## Eksterne lenker
*
Blankenfelde stasjon

**Blankenfelde stasjon** er en regional- og S-Bahnstasjon i strøket Blankenfelde-Mahlow i  Brandenburg i Tyskland. Plattformene for S-Bahn og regionaltrafikk ligger skilt fra hverandre på hver sin side av en kryssende vei med planovergang.
Phodilus

* hornslørugle
* singaleserslørugle

***Phodilus*** (dvergtårnugler) er en liten slekt i tårnuglefamilien (Tytonidae) og består av kun tre arter. Artene karakteriseres av et stort hode og et ansikt som omkranses av en parabollignende ring med fjær som danner en særpreget V i pannen på fuglene. Artene er fysisk mindre en i slekten *[[Tyto]]*.

## Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn følger Norsk navnekomité for fugl og er i henhold til Syvertsen *et al.* (2008, 2017, 2020).

* Strigiformes, ugler
** Tytonidae, tårnuglefamilien
*** *[[Phodilus]]* (dvergtårnugler)
**** *[[hornslørugle|P. badius]]*, hornslørugle
**** *[[singaleserslørugle|P. assimilis]]*, singaleserslørugle
**** *[[kivuslørugle|P. prigoginei]]*, kivuslørugle
*** *[[Tyto]]* (tårnugler eller slørugler)

## Referanser




## Eksterne lenker
* 
*
Pål Berrefjord

**Pål Oddvar Milford Berrefjord** (født 11. april 1977 i Bergen) er en norsk musiker, journalist og tidligere politiker (Ap).

Han har studiekompetanse fra Bergen katedralskole fra 1996 og studier i blant annet sosiologi og administrasjons- og organisasjonsvitenskap fra Universitetet i Bergen. Berrefjord har vært sportsjournalist i *[[Bergensavisen]]*, konsulent i GBM Partners AS, prosjektleder i Offshore Media Group AS og involvert i arrangementsselskaper i kultursektoren.

Han var leder i AUF i Hordaland 1997–1999, medlem av AUFs sentralstyre 1998–1999, politisk rådgiver for statsråd Grete Knudsen i Nærings- og handelsdepartementet 2000–2001 og 2. vararepresentant til Stortinget fra Hordaland 2001–2005.

Pål Berrefjord er sønn av tidligere statssekretær Ole Berrefjord og sønnesønn av tidligere justisminister Oddvar Berrefjord.

## Referanser


## Eksterne lenker
*
Otus

se teksten

***Otus*** er en slekt ugler som lever i Europa, Asia og Afrika. Ingen hekker i Norge, men dverghornugle er en sjelden gjest.

## Arter

* *Otus sagittatus*
* *Otus balli*
* *Otus rufescens*
** *Otus rufescens burbidgei* (utdødd, midten 1900-tallet)
* *Otus icterorhynchus*
* *Otus ireneae*
* *Otus alfredi*
* *Otus spilocephalus*
* *Otus brookii*
* *Otus angelinae*
* *Otus mentawi*
* *Otus lettia*
* *Otus bakkamoena*
* *Otus lempiji*
* *Otus semitorques*
* *Otus silvicola*
* *Otus fuliginosus*
* *Otus megalotis*
* *Otus mirus*
* *Otus longicornis*
* *Otus mindorensis*
* *Otus brucei*
* *Otus senegalensis*
* *Otus scops*
* *Otus mauli* (utdødd, ca. 1600-tallet)
* *Otus sunia*
* *Otus magicus*
* *Otus mantananensis*
* *Otus elegans*
* *Otus manadensis*
** *Otus manadensis sulaensis*
** *Otus manadensis siaoensis*
* *Otus collari*
* *Otus beccarii*
* *Otus insularis*
* *Otus umbra*
* *Otus enganensis*
* *Otus alius*
* *Otus pembaensis*
* *Otus pauliani*
* *Otus capnodes*
* *Otus moheliensis*
* *Otus rutilus*
* *Otus mayottensis* &ndash; formerly included in *O. rutilus*
* *Otus madagascariensis* &ndash; formerly included in *O. rutilus*
* *Otus thilohoffmanni*
* *Otus hartlaubi*
* *Otus flammeolus*

## Eksterne lenker
*
Gelnhausenerklæringen

**Gelnhausenerklæringen** var en kunngjøring den 11. april 1180 av keiser Fredrik I av Det tysk-romerske rike til hoffdagen i Gelnhausen. Det keiserlige diplomet rettet seg mot Henrik Løve i stamhertugdømmet Sachsen (804&ndash;1260), og medførte at dette ble oppdelt. Et lite område sør for elven Lippe ble gitt status som et selvstendig hertugdømme &ndash; hertugdømmet Westfalen, hvor hertugtittelen ble tildelt Erkebiskopen av Köln.

## Referanser
Michael Hunter

**Michael Hunter** er en skotsk komponist kjent for sangene *State of flux,* *View from the other side* og Grand Theft Auto-sangen *Soviet connection*. Han publiserte også albumet River i 1995.

## Referanser


## Eksterne lenker
* 
*
Frankie Boyle

**Francis Martin Patrick «Frankie» Boyle** (født 16. august 1972) er en skotsk komiker og forfatter fra Glasgow, kjent for sin pessimistiske og hemningsløse humor. Han var et fast medlem av BBC-serien Mock the Week i syv sesonger, og programleder Dara Ó Briain omtalte ham som showets «mørke hjerte». Boyle har også vært aktiv i flere andre program, inkludert Have I Got News For You (originalen Nytt på Nytt er modellert over), 8 Out of 10 Cats (originalen 9 av 10 nordmenn er basert på) og Never Mind the Buzzcocks, den sistnevnte som vikarierende vert og også som vikarierende lagkaptein i det eneste programmet Phil Jupitus ikke var på.

Boyle forlot Mock The Week i 2009 og snakket om å legge opp som komiker innen han ble 40. Han har senere skiftet mening om dette, men har også uttalt at Have I got News for You «er alt som er galt med samfunnet i dag».

Frankie Boyle har hatt en rekke kontroversielle kommentarer:
* *om svømmeren [[Rebecca Adlington]]*: «She looks like someone who is watching herself from the back of a spoon»
* *om [[Richard Hammond]] etter dennes bilulykke som medførte midlertidige hjerneskader: «That should be the anti-speeding advert; it should be footage of Richard Hammond trying to remember his own wedding-day»
* *om beløpet som skal brukes for å begrave Margaret Thatcher*: «For 3 million, they could give everyone in Scotland a shovel, and we would dig a hole so deep that we could hand her over to Satan personally»
* *som Elisabeth II i nyttårstalen:* «I am so old, my pussy is haunted». Boyle har også kommentert at han syntes det var på tide med et kongelig attentat.
* *om Prinsesse Diana*: «I thought it was sad, you know, that they had that pop concert to comemorate Diana. I mean, she didn't have much to do with pop music, did she. They should have done something that celebrated what was really great about her life, by staging a gangbang in a minefield»
* *om Heath Ledger:* «What was that, Joker? You will be back? Somehow I don't think you will be.»
* *om Michael McIntyre*: «I recently intervened when somebody were about to illegally download a Michael McIntyre DVD. I said: "Don't bother, mate, it's shit".»
* *om Muse*: «In 2006 Muse had their equipment wrecked by a hurricane minutes before the coincidentally named Hurricane festival in Germany. We can only wish them all the best at next year's World AIDS day gig»
* *om Axl Roses utseende i 2010'': «The botox hasn't gone well. He's like a stunt double for Mickey Rourke's arse»

Stilen til Boyle er uansett pessimistisk og kontroversiell generelt. Han har ofte kommentarer om at verden går under av miljøskader eller at Kina tar over verden og setter resten av befolkningen i konsentrasjonsleire. Han har også gjort en rekke Michael Jackson-vitser som fikk oppmerksomhet.
 
Frankie Boyle var på Latter scene fra 11. til 15. april 2012 sammen med komikerne Ed Byrne og Craig Campbell.

## Referanser


## Eksterne lenker
* 
* 
*
Paul Temple

**Paul Temple** er en rolleskikkelse skapt av den britiske forfatteren Francis Durbridge. Paul Temple er en berømt forfatter og kriminalekspert som gjerne konsulteres av Scotland Yard når de står fast i en sak. Han arbeider ofte sammen med sin snartenkte og vakre kone Steve, opprinnelig journalist. Temple opptrådte første gang i det britiske kriminalhørespillet *Send for Paul Temple* fra 1938. Stykket ble overført til film i 1946. Krimkarakteren oppnådde stor popularitet, også i Norge. I Norge debuterte han i 1952 i hørespillserien *[[Paul Temple og Gregory-saken]], som* ble sendt i NRK Radioteatret. Dette ble radioteatrets første store publikumssuksess.

Paul Temple er hovedkarakter i rundt 30 britiske hørespill, fire filmer, over et dusin romaner og én TV-serie. Historiene ble også populære i Tyskland, som lagde egne hørespillversjoner. 

## Norske hørespill med Paul Temple

* ''Paul Temple og Gregory-saken'' (1952), basert på det britiske hørespillet *Paul Temple and the Gregory affair* (1946)
* *[[Paul Temple og Madison-mysteriet]]* (1953), basert på det britiske hørespillet *Paul Temple and the Madison Mystery* (1949)
* *[[Paul Temple og Milbourne-saken]]* (1973), basert på det britiske hørespillet *Paul Temple and the Geneva Mystery* (1965)

## Referanser
Landefred

**Landefred** (Latin: *constitutio pacis*, *pax instituta* eller *pax jurata*) var i middelalderens rettssystemer betegnelsen på en overenskomst om å gi avkall på retten til å bruke makt for å tvinge gjennom sine egne rettskrav. Det medførte fremfor alt retten til å føre slektsfeider.

Overenskomster om landefred dannet det politiske grunnlag for skapelsen av rettsforhold, som ikke ga privat adgang til maktanvendelse. Ofte regulerete de forholdene omkring domstolenes virke, og gjorde det derved mulig å bilegge stridigheter under anvendelse av generelle rettsregler. Overtredelse av den offentlige fred eller trusler om det ble straffet etter straffeloven. På denne måte kunne man beskytte gjenstander eller bygninger (f.eks. kirker, boliger, møller, landbruksredskaper, broer og landeveier) og personer (geistlige, pilegrimer, kjøpmenn og kvinner såvel som bønder, jegere og fiskere).

Etter det 11. århundre videreførte utviklingen av landefred den tidligere skapte gudsfred. I det tysk-romerske rike etablerte Frederik Barbarossa i 1152 en landefred, som fikk gyldighet i hele riket, men først i 1495 lyktes det å iverksette en landefred, som var geografisk og tidsmessig ubegrenset. Disse tiltak ble etterlignet i Danmark, hvor middelalderkongene etterhvert etablerte en domsmakt, der utfylte maktvakumet, da de avskaffet den private rett til blodsfeider.

## Kilder
*
Ziegleria

***Ziegleria*** er en slekt av glansvinger som tilhører underfamilien stjertvinger (Theclinae).  

## Utseende

Middelsstore, forholdsvis spinkle stjertvinger med to stjerter på bakvingen, den bakerste av disse er lengre enn den forreste. Oversiden er brun til svartbrun med et felt av metallisk blå skjell på bakvingen, gjerne også med en liten, oransje flekk. Undersiden er brunlig med en mørk tverrstripe og en oransje og svart flekk ved bakhjørnet, noen ganger også med et oransje siksak-bånd på bakvingen.
## Levevis
## Utbredelse
Disse artene lever i Mellom- og Sør-Amerika, fra Mexico i nord til det sørlige Brasil i sør, med flest arter i Mellom-Amerika.

## Systematisk inndeling

* sommerfugler (Lepidoptera)
** gruppe / overfamilie **[[dagsommerfugler]]** (Papilionoidea) 
*** familie **[[glansvinger]]** (Lycaenidae) 
**** delgruppe **[[Lycaeninae]]** (i vid forstand)
***** **stjertvinger ** (Theclinae)
****** stamme Eumaeini Doubleday, 1847
******* **''Lamprospilus''-gruppen** – Neotropisk
******** slekten *Ziegleria* Johnson, 1993
********* *[[Ziegleria ceromia]]* (Hewitson, 1877)
********* *[[Ziegleria denarius]]* (Butler & Druce, 1872)
********* *[[Ziegleria guzanta]]* (Schaus, 1902)
********* *[[Ziegleria hernandezi]]* (Johnson & Kroenlein, 1993) – usikker plassering
********* *[[Ziegleria hesperitis]]* (Butler & Druce, 1872)
********* *[[Ziegleria hoffmani]]* Johnson, 1993
********* *[[Ziegleria micandriana]]* (Johnson, 1992)
********* *[[Ziegleria perisus]]* (Druce, 1907)
********* *[[Ziegleria syllis]]* (Godman & Salvin, 1887)
********* *Ziegleria* spp. – 2 ubeskrevne arter

## Litteratur

## Eksterne lenker
* 

* Brower, Andrew V. Z. 2007. [''Ziegleria'' i The Tree of Life Web Project, http://tolweb.org/ http://tolweb.org 
* www.funet.fi – ''Ziegleria''
* Butterflies of America – *Ziegleria hesperitis* http://butterfliesofamerica.com/ziegleria_hesperitis.htm 
* Bilder av ''Ziegleria guzanta''
(10537) 1991 RY16

**(10537) 1991 RY<sub>16</sub>** er en asteroide i hovedbeltet. Den ble oppdaget av Henry E. Holt ved Palomar-observatoriet i San Diego County, California den 15. september 1991.

## Se også
*Liste over nummererte småplaneter

## Referanser
Slaget ved Messkirch

**Slaget ved Messkirch** ble utkjempet 4. og 5. mai 1800 og resulterte i seier til Frankrikes hær mot østerrikere.

## Oversikt
Den 25. april 1800 krysset den franske *[[Armée d'Allemagne (1797)|Armée d'Allemagne]]*, under Jean Victor Marie Moreau Rhinen ved Kehl og Schaffhausen. Et korps i den 1. halvbrigaden ledet av Laurent de Gouvion-Saint-Cyr erobret St. Georgen og gikk inn  Schwarzwald ved Freiburg im Breisgau. Etter erobringen  av Stuhlingen, 25&nbsp;km sør for Donaueschingen, deltok enheten i slaget ved Stockach og Engen den 3. mai. Etterpå trakk østerrikerne seg tilbake til Messkirch hvor de hadde en lettere posisjon å forvare.

De franske styrkene angrep byen flere ganger 4. og 5. mai, men uten å lykkes. Til tross for østerrikernes overlegne styrke klart den 1. halvbrigaden klarte å erobre Krumbach og høydedragene rundt og kontrollerte Messkirch derfra. Østerrikerne trakk seg tilbake til Sigmaringen, forfulgte av franskmennene. Slaget ved  Biberach fulgte den 9. mai.

## Se også
*De franske revolusjonskrigene: Militærekampanjer i 1800

## Litteratur
* Heinrich Bücheler, Werner Fischer, Roland Kessinger: *Die Schlacht bei Meßkirch 5ter Mai 1800: Gedenkband zum 200. Jahrestag*. Museumsgesellschaft Meßkirch (Hrsg.). Gmeiner Verlag. Meßkirch. 1. Auflage 2000. ISBN 3-926633-47-6
* Kempf: *Unsere Heimat in den Napoleonischen Kriegen*. In: Ders.: *Das Gögginger Dorfbuch*. Gemeinde Göggingen. Göggingen 1969. S. 365 ff.
7472 Kumakiri

**7472 Kumakiri** er en asteroide i hovedbeltet, oppdaget 13. februar 1992 av Makio Akiyama og Toshimasa Furuta.

Banen har en store halvakse på 3,0073090&nbsp;AE, eksentrisitet på 0,11090810, inklinasjon på 9,92522grader.

## Eksterne lenker
Lydia Olsrud

**Lydia Olsrud** (*Lydia Olsrud Norland*) (født 11. desember 1884, død 18. mai 1983) var forretningsdrivende i Mosjøen fra 1927 til omkring 1980, det meste av tiden som kioskeier.

Lydia Olsrud ble født og vokste opp på gården Olsrud i Grane av foreldrene Kristine Lovise Jensdotter og Svein Erik Davidsson, en svensk skredder som hadde kommet til distriktet gjennom sølvgruvedriften i Svenningdalen.  Gjennom faren var hun halvsøster til forfatteren Andreas Haukland.

Som nykonfirmert 15-åring fikk hun tjeneste hos sogneprest Ole Tobias Olsen i Hattfjelldal, siden flyttet hun til Mosjøen og fikk butikkarbeid.  I 1907 var hun med å stifte *Øvre Vefsn Ungdomslag*, en tid var hun kasserer i laget. I 1927 startet hun egen forretning, og i 1927 kjøpte hun egne lokaler der hun solgte tobakk, frukt, grønnsaker og sjokolade. Noen år etter andre verdenskrig ble lokalene revet, men da hadde hun alt kjøpt kiosken som frem til den brant i 1976, var kjent som *Lydiakiosken*.

I 1930 ble hun gift med stavangermannen Harald Norland.  Han døde vinteren 1945.

Lydiabrygga, som ble et forbilde for restaureringsarbeidet av Sjøgata i Mosjøen, var det lenge Lydia Olsrud som eide.

## Litteratur
* Are Andersen i *Far etter fedrane 1999*, utg. av Vefsn museum 1998

## Eksterne lenker
* Lydiabrygga
Schmöckwitz

**Schmöckwitz** (ʃmøːkvɪts) er en ortsteil i bydelen Treptow-Köpenick i Berlin. Inntil forvaltningsreformen i 2001 tilhørte den Köpenick som til da hadde vært en administrativ bydel. Den tidligere fiskerlandsbyen er idag som følge av sin beliggenhet, et populært rekreasjonsområde. Teltplassene ved Kossinsee og Zeuthener See tiltrekker seg også turister. Ved Zeuthener See finnes en avdeling av det japanske Teikyō-universitetet.
## Geografi
Schmöckwitz er den sørligste ortsteil i Berlin. Bebyggelsen ligger mellom skoger og sjøer. Det gamle sentrum Schmöckwitz ligger ved sammenløpet av flere sjøer som bare kan nås gjennom den nordligere ortsteilen Grünau, og langs det lengste gateløp i Berlin, den 11,9 kilometer lange Adlergestell. Gaten går fra sentrum videre over Schmöckwitzbroen, Wernsdorfbroen til Wernsdorf. Schmöckwitz kan også nås med trikk nr 68 fra Grünau langs Dahme, over Karolinenhof til Alt-Schmöckwitz.

Landsbyen Schmöckwitz ligger omkranset flere sjøer, herunder Langen See, Seddinsee, Zeuthener See, Grossen Zug og Krossinsee. Boligområdene ligger på høydedrag sikret mot oversvømmelser. Oder-Spree-Kanal som forbinder Dahmevassdraget med Spree ca 24 kilometer lenger øst, har sin vestlige inngang i Seddinsee.

## Historie
Den eldste skriftlige kilder hvor Schmöckwitz nevnes, er Karl IV's landbok fra 1375. Navnet har sannsynligvis slavisk opprinnelse, og en mulig betydning er «smokowic» som betyr «drakebekken».

På 1600-tallet var Schmöckwitz bebodd av fiskere og birøktere. I tredveårskrigen ble byen ødelagt av en brann.

Inntil 1751 var Schmöckwitz ennå en øy. Dagens landsbykirke ble oppført mellom 1798 og 1799 på fundamentet av en tidligere trekirke.

Området Karolinenhof ble grunnlagt i 1785 og oppkalt etter bondens hustru, Karoline. Siden kom villaområdene Rauchfangswerder (1801) og Karolinenhof (1895). Siedlung Schmöckwitz kom i 1919 som boligområde for soldater etter den første verdenskrigen.

Sporvognslinjen Schmöckwitz-Grünauer Uferbahn (Schmöckwitz-Grünauer elvebreddsbane) som i dag er linje 68, ble fullført mellom 1911 og 1912.

Schmöckwitz ble innlemmet i Stor-Berlin i 1920 og lå mellom 1945 og 1990 i Øst-Berlin.

## Bilder

Fil:Coat of arms de-be schmoeckwitz 1987.png|Våpenet til den tidligere landkommunen Schmöckwitz
Fil:Uferbahn-schmoeckwitz.jpg |Schmöckwitz-Grünauer Uferbahn (linje 68) 
Fil:Dorfkirche Schmöckwitz 02.jpg |Landsbykirken fra 1799 
Fil:Bundesarchiv Bild 183-85846-0002, Berlin, Schmöckwitz, Gaststätte "Palme, Terrasse.jpg |Palmeterrassen i Schmöckwitz, august 1961 


## Eksterne lenker
* 
* BA Treptow-Köpenick – Schmöckwitz, Informasjon om ortsteilen fra delstaten Berlin
* ''Köpenick von A bis Z''
* Historie på hjemmesiden til den stedlige evangeliske menighet
Sommerdagan

**Sommerdagan** i Meløy er en årlig kulturfestival som går av stabelen i Meløy kommune i Nordland. Festivalen ble arrangert første gang i 1997, og har siden vært en årlig begivenhet i kommunen. Festivalen arrangeres i månedsskiftet juli/august.

Blant artistene som har deltatt på festivalen finner vi Pink Division, Madrugada, Bjørn Eidsvåg, DDE, Tre Små Kinesere og Under the kilt.

Arrangementene under festivalen er spredt rundt om i hele kommunen. Blant annet holdes de store konsertene i Ørneshallen og på Furøy camping.

I tillegg til konserter arrangeres det også en rekke kurs og andre aktiviteter.
Reed-ryggen

**Reed-ryggen** er en flattoppet, snødekket rygg som strekker seg 3 nautiske mil (6&nbsp;km) nordvest fra vestsiden av Ford-massivet i Thiel-fjellene. Rygge utgjør den vester veggen av Compton-dalen. Reed-ryggen ble kartlagt av United States Geological Survey (USGS) basert på undersøkelser og flyfotografier fra U.S. Navy i 1959-61. Den ble navngitt av Advisory Committee on Antarctic Names (US-ACAN) etter Dale R. Reed, ionosfære-meteorolog ved Ellsworth-stasjonen i 1958 og Byrd-stasjonen i 1960.

## Kilder
*
Daniel Kirkwood

**Daniel Kirkwood** (født 27. september 1814 i Harford i Maryland, død 11. juni 1895) var en amerikansk astronom.

## Liv og virke
Kirkwood ble professor i matematikk ved Delaware college og ved Indiana-universitetet i Bloomington i 1856. Han er kjent for sine undersøkelser av asteroidenes baner. Han oppdaget at asteroidene generelt er forent i grupper ved ulike avstander fra solen, avskilt av relativt tomme luker. I 1866 forsøkte han å forklare dette med planeten Jupiters forstyrrende påvirkning på disse legemenes bevegelser. Disse «lukene» kalles i dag kirkwoodgap.

Han er også kjent for sine undersøkelser av planetsystemets dannelse, av saturnringens delinger og av sammenhengen mellom kometene og meteorsvermene. Kirkwood-observatoriet i Bloomington ble fikk i 1900 navn til hans ære.

## Referanser


## Kilder
Nærkanalen

**Nærkanalen** er en lokal radiokanal for kommunene Meløy, Rødøy og Gildeskål. I de førstnevnte kommunene har de en allmennkonsesjon, mens de i den sistnevnte kommunen sender på en såkalt nisjekonsesjon. Konsesjonen for Gildeskål gjelder ut 2016http://www.an.no/indresalten/article5609261.ece.

## Programmer
* Fredagskveld er et underholdningsmagasin som sendes hver fredag kveld med gjester i studio, intervjuer, meldinger, hilsninger og mye musikk.
* Bingo. Står for en stor del av kanalens omsetning, og sendes hver onsdag kveld. 
* Tysktimen sendes hver fjerde fredag og er et musikkprogram. Programleder er Terje Brandt. 
* Taktskifte er et program med musikk i mange fasonger og med ulike takter. Terje Brandt som produsent og programleder. 
* Radiofantoman er et program med intervjuer, innslag og mye musikk. Laget av ansatte med spesielle behov. Sendes hver fjerde fredag. 
* Min musikk sendes hver fjerde fredag og er musikk satt sammen av programlederne i Radiofantoman. 
* På konsert med... Konsertopptak med en artist eller et band. Sendes hver tirsdag. 
* CountryToppen. Country-program som presenteres i samarbeid med countrystasjonen.net. Sendes på torsdager.
* Kommunestyret. Kanalen sender direkte fra kommunestyremøtene i Meløy, såfremt disse finner sted i kommunestyresalen.

## Festivalradio
Hvert år under Sommerdagan sender radiokanalen direktesendinger fra de ulike arrangementene rundt om i kommunen. De siste årene har de også begynt å legge ut bilder i et eget bildegalleri. 

## Innsyn
Radiokanalen har utviklet sitt eget innsynssystem. Der får man opptak av kommunestyremøtene, og kan dermed høre hvilke kommunestyrepolitikere som sa hva. Det er også listet opp taletid på hver enkelt politiker, og hvor lang tid hver enkelt sak tok å behandle. Tjenesten har fått navnet Innsyn. Systemet er utviklet av webredaktøren Marius Flagehttps://web.archive.org/web/20160305091705/http://www.framtia.no/534-politisk-innsyn.

## Eksterne lenker
* Nærkanalens hjemmeside
* Nettradio
Ad fontes (andre betydninger)

**Ad fontes** (av latin og betyr «til kildene») kan sikte til:
*Selve uttrykket *[[Ad fontes]]* opprinnelig inspirert av Bibelen og benyttet som oppfordring til sannhetssøkende å oppsøke de eldste kilder;  
*Ad fontes (bokserie), en bokserie fra Gyldendal med religionshistoriske tekster;
*Ad fontes (pub), en fakultetspub ved det humanistiske fakultet ved Universitetet i Bergen;
*Galleri Ad fontes, et kunstgalleri;
*Fora Medier, tidligere *Ad fontes Medier*.

## Referanser
Loppatinden

**Loppatinden** (nordsamisk: *Láhpičohkka*, kvensk: *Lappeanlaki*) er et fjell omtrent ti kilometer sørvest for Øksfjord i Loppa kommune i Finnmark.

Fjellet er omgitt av Øksfjordjøkelen og har en høyde på 1&nbsp;175 meter over havet. Det var en tid regnet som det høyeste i Finnmark, inntil det i 2007 ble oppdaget en foreløpig navnløs topp knappe tre kilometer lengre vest, fremkommet som resultat av issmelting. Denne har vist seg å være 16 meter høyere, 1191 moh.

## Referanser
Ad fontes (pub)

**Ad fontes** (av latin «til kildene») er en studentpub av og for studenter ved Det humanistiske fakultetet ved Universitetet i Bergen. Studentstedet åpnet dørene 14. januar 2011 og driftes utelukkende av frivillige studenter, i hovedsak fra Det humanistiske fakultet. Ad fontes holder til i HF-bygget på Sydneshaugen, i det som opprinnelig var studentsamskipnadens kantine for ansatte ved fakultetet. Ordinær åpningstid er fra 10 til 24 på hverdager, med utvidede åpningstider ved behov.

Humanistisk studentutvalg har det overordnede ansvaret for studentstedets drift og økonomi.

## Referanser
Smedstua

**Smedstua** er et strøk beliggende på en tidligere gård like vest for Stovner i bydel Stovner i Oslo. Området ligger ved Østre Aker vei med Haugenstua på sørsiden av denne. Det er preget av lave boligblokker og de gamle gårdsbygningene. Mot vest ligger Nedre Rommen med flater for idrettsaktiviteter.

Smedstua gård var opprinnelig en husmannsplass under Nedre Stovner gård, som forholdsvis tidlig ble skilt ut som eget bruk. Gården ligger på høyden over det som i dag omtales som strøket Smedstua. Hovebygget er i sveitserstil fra siste del av 1800-tallet med stiltypisk tak og krysspostvinduer. Bygget er siden overtatt av Oslo kommune og nyttes som barnehage. Gårdens stabbur brant i 1995, men bygget opp igjen.

Oslo Voksenopplæring Smedstua ligger mot øst sammen med Haugenstua skole, like ved Stovner Stadion.

Innbyggertallet i grunnkretsen Smedstua siden 2000:

## Referanser




## Eksterne lenker
* Kunstvandring på Smedstua & Haugenstua
Stovnerbanen

**Stovnerbanen**, også kalt **Stovner Stadion**, etablert i 1974, er et friidrettsanlegg på Stovner i Oslo.

## Banen
Løpebanen har tartandekke, mens indre bane har grusdekke. Banen er tilrettelagt for høydehopp, stavsprang og spydkast. 

## Aktiviteter
Banen har tidligere vært knyttet til klubbene Høybråten og Stovner Idrettslag og Stovnerkameratene.

I senere tid er Tamillekene banens største årlige arrangement, med opp mot 700 deltakere. Fra 2017 har Groruddalen Friidrettsklubb vært tilknyttet banen.

Stovnerbanen huser de årlige friidrettsarrangementene Groruddalslekene og KM for Oslo & Akerhus.

## Referanser
Gabriel’s Gully

**Gabriel’s Gully** er et sted i Otago på Sørøya på New Zealand. Det ligger rundt tre kilometer fra Lawrence og ikke langt fra Tuapekaelva.

Det ble funnet gull i Gabriel’s Gully i mai 1861, noe som ledet til Otagogullrushet. Selv om gull hadde blitt funnet i området før, var det gullfunnet i Gabriel’s Gully som satte igang rushet, og på ett år økte befolkningen i området fra nesten ingen til rundt 11&nbsp;500. Dette var to ganger større enn den daværende befolkningen i Dunedin.
Lawrence (New Zealand)

**Lawrence** er en by i Otago på Sørøya på New Zealand. Byen ligger i Distriktet Clutha ca. 90 kilometer nordøst for Dunedin og i nærheten av Tuapekaelva, som er en bielv av Cluthaelva.

Lawrence er best kjent som midtpunktet for Otagogullrushet i 1860-årene. Utgangspunktet for rushet var gullfunnet i det nærliggende Gabriel’s Gully i mai 1862. I tillegg ble melodien til «God Defend New Zealand» skrevet i Lawrence av den lokale læreren John Joseph Woods.

Byen ble navngitt etter Henry Montgomery Lawrence, som forsvarte Lucknow under Sepoyopprøret. 

I 1877 ble det bygget en sidebane fra Main South Line til Lawrence, som var endestasjon til banen ble forlenget i 1910. Jernbanen ble stengt i 1968, og den lokale jernbanestasjonen ble revet. Noen bygginger finnes fremdeles, slik som godsskuret.

Lawrence var den første byen i New Zealand som tilbød gratis WiFi-internett i hele byen. 

## Referanser


## Eksterne lenker
*
Cape Colville

**Cape Colville** er det nordligste punktet på Coromandelhalvøya på Nordøya på New Zealand. Det ligger 85 kilometer nord for Thames, og 70 kilometer nordøst for Auckland, på den andre siden av Haurakigolfen. Great Barrier Island ligger 20 kilometer nord for Cape Colville på andre siden av sundet Colville Channel.

Cape Colville og Colville Channel ble navngitt av kaptein Cook etter hans tidligere overordnede, admiral Lord Colville.

## Referanser
Colville Channel

**Colville Channel** er et av tre sund som forbinder Haurakigolfen, som ligger nordøst for Auckland på New Zealand, med Stillehavet. Sundet ligger mellom Great Barrier Island og Cape Colville, som er det nordligste punktet på Coromandelhalvøya. 

De to andre sundene er Cradock Channel (mellom Great Barrier Island og Little Barrier Island) og Jellicoe Channel (mellom Little Barrier Island og North Aucklandhalvøya på fastlandet).
## Referanser
Donnybrook (Vest-Australia)

**Donnybrook** er en by i Vest-Australia i Australia. Den ligger langs South Western Highway 210 kilometer sør for delstatshovedstaden Perth. Donnybrook hadde .

Byen er hovedsete for epledyrking i Vest-Australia. 

Stedet ble navngitt etter Donnybrook som er en bydel i Dublin i Irland der de første europeiske nybyggerne kom fra. I 1897 ble det oppdaget gull rundt seks kilometer sør for Donnybrook. Gullrushet varte bare en kort tid og gullgruven ble stengt i august 1903.

## Referanser
Alexander Jacobsen

**Alexander Jacobsen** (født 7. mars 1988 på Sotra) er en norsk bokser og MMA-utøver. 

Jacobsen startet med boksing som 14-åring, og drev også med kickboksing som ungdom. I 2012 prøvde han seg i Mixed martial arts ved å delta i *[[Norges beste fighter]]* i Thailand, hvor han tapte mot Petter Juuhl og Mads Rask. Han gikk fra amatør til proff i 2012 ved å skrive kontrakt med Team Sauerland. 

I 2014 gikk han sin første kamp i MMA. Fra 2017 har han konkurrert i den britiske MMA-organisasjonen Cage Warriors, der han stiller i vektklassen lettvekt. Oktober 2017 gikk Jacobsen en tittelkamp i Cage Warriors som endte med tap mot britiske Chris Fishgold i første runde. Etter å ha beseiret sin neste motstander overbevisende, ville vinneren av den påfølgende kampen mot danske Søren Bak bli gitt tittelkamp. Jacobsen tapte kampen på armtriangel i andre runde for Bak, som i neste kamp vant tittelbeltet.

## Meritter
*2007: Forbundspokal
*2007: Norgesmester junior
*2008: Seniormester, Riga Open
*2009: Norgesmester senior
*2009: V.Karpaciaukas-mester
*2009: Nordisk mester senior
*2010: Forbundspokal
*2010: Norgesmester senior
*2011: Kongepokal
*2011: Norgesmester senior 
*2012: Kongepokal

## MMA-meritter

## Referanser


## Eksterne lenker
*
Sven Rudolf Gundersen

**Sven Rudolph Gundersen** (født den 29. mars 1844 i Stavanger, død den 26. mars 1904) var en norsk luthersk prest og prisbelønt teolog og professor som virket i Minnesota i USA og i Norge i Kristianian, Grimstad og Kragerø.

## Liv og virke
### Bakgrunn
Sven var sønn av Sivert Gundersen (1808–1882) fra Sogndal og Agathe Marie Ruud (1813) fra Bergen.  Faren var kjøpmann og skipsreder i Stavanger, der han også var aktiv haugianer og modell for romanfiguren Sivert Jespersen Alexander Kielland's Skipper Worse. Mora var datter av den bergenske haugianer Svend Ruud.

### Prest og pedagog i Norge
Han ble i 1867 cand.theol. med laud fra Det Kongelige Frederiks Universitet i Kristiania,  og vant H.K.H. Kronprinsens gullmedalje 1871 for en avhandling om «Pietismens Begreb og Væsen». Hqan underviste fra 1871 ved Botsfengselet. 
### Minnesota
Sven Rudolf Gundersen i 1874 professor i teologi ved Augsburg College i Minneapolis 1874, der han brukte etternavnet **Gunnerson**. Dette var på den tiden kalt *Augusburg Seminary*, og var evangelisk-luthersk, etablert i 1869 av den norske lutheraneren August Wenaas (1835–1924) fra Christiania, som først tilsatte Sven Oftedal (1844–1911) fra Stavanger og Georg Sverdrup (1848–1907) fra Balestrand i sin stab. 

De første studentene ble immatrikulert i 1874 det året Gunderson tiltrådte. Gunnerson hadde ansvaret for kirkehistorie, Sverdrup for Det gamle testamente, og Oftedal for det nye. Etter en del stridigheter ble det brudd i 1883 og Gundersen meldte overgang til Hauges Synodes Theologiske Seminar, som var etablert 1876 i Red Wing i Minnesota. Der ble han i ett år, før han returnerte til Norge sommeren 1884.

### Tilbake til Norge
I 1884 var han prest ved Kristiania distriktsfengsel, fra 1885 sogneprest i Grimstad og i 1900 prest i Kragerø.

### Familie
Sven Rudolf selv giftet seg i 1871 med Elise Welhaven Gunnerson (1850–1937) som var sønnedatter av Johan Ernst Welhaven. De fikk elleve barn med etternavnet Gunnerson Welhaven.

Sven døde i 1904 og Elise fortsatte sitt virke som politisk feminist.
## Referanser
Eirik Digre

**Eirik Digre** (født 6. desember 1970) er en norsk kampsportutøver og trener.

Digre er utøver innen mixed martial arts (MMA), og driver kampsportstudiet Fighters Lab. Han startet med shootfighting i 1997 og gikk sin første kamp i 1998. Som amatør innen MMA har han vunnet tre kamper og tapt seks, og da han debuterte som profesjonell i 2011 tapte han på knockout i første runde mot svensken Simon Skold. Innen shootfighting har han per 2011 tre seire og seks tap. Han var tidligere president i Norges Thaiboksing Forbund, og startet med thaiboksing i 1991. Han var trener for Fatima Pinto som ble Norges første verdenmester i thaiboksing i 2011.

Digre arbeider til daglig som fysioterapeut i Oslo kommune og eier treningssenteret Grip Gym.

Han var trener på blått lag i serien *[[Norges beste fighter]]* på Viasat 4 i 2012.

## MMA-kamper

## Eksterne lenker
*
* Eirik Digre hos Shooters MMA
* Eirik Digre hos MMA Universe
Wilhelm Heye

**August Wilhelm Heye** (født 31. januar 1869 i Fulda, Hessen, død 11. mars 1947 i Braunlage, Niedersachsen) var en tysk general og sjef for den militære overkommandoen *[[Tysklands generalstab|Truppenamt]]* i Weimarrepublikken.

## Liv og virke
Heye gikk 22. mars 1888 inn i et kadettkorps i den prøyssiske hær og tjenestegjorde innen infanteriet. Da han på nyåret 1900 begynte i tjeneste i generalstaben, innledet dette hans karriere som generalstabsoffiser. I årene 1906-1908 tjenestegjorde han i de tyske beskyttelsesstyrken (*Schutztruppen*) i Tysk Sydvest-Afrika som på denne tiden slo ned Herero-oppstanden. I årene 1910-1913 ledet han etterretningsavdelingen innen generalstaben.

Han var oberstløytnant og sjef for generalstaben i Landwehrkorps, en større hæravdeling i den prøyssiske hær, da første verdenskrig brøt ut, og tjeneste gjorde med denne både på østfronten og vestfronten under krigen. Mot slutten av krigen var han blitt oberst, og fungerte delvis som nestleder av generalstaben i tiden fram til Wilhelm Groener kunne etterfølge Erich Ludendorff som nestkommanderende i den øverste tyske generalstaben.

Han gikk inn i det nyopprettede Reichswehr etter krigen og ble sjef for *Truppenamt* i 1920 og var deretter øverstkommanderende for styrkene i Øst-Preussen.

Heye gikk ut av aktiv tjeneste i 1930.

## Referanser
Sandreke

**Sandreke** også kjent som **Hestereke** (Crangon crangon) er et krepsdyr tilhørende tifotkrepser. Sandreken er en kommersielt viktige art av reker, fisket hovedsakelig i den sørlige Nordsjøen, men også funnet i Irskesjøen, Østersjøen, Middelhavet og Svartehavet, samt i Skandinavia, langs hele norskekysten i nord og i sør helt til deler av Marokkos atlanterhavskyst. Voksne sandreker er vanligvis mellom 30-50 millimeter lange, men individer opp til 90 mm ​​har blitt registrert. Fargen er grålig med mørke flekker, som i en sandstrands brune farge, og fargen kan endres for å passe miljøet. De lever på grunt vann, vanligvis grunnere enn 10 meter, men er funnet helt ned på 150 meters dyp. De finnes også i brakkvan og spiser om natten. Jakten foregår om natten og for en stor del ved hjelp av luktesansen. Om dagen ligger sandreka som regel nedgravd med bare øynene stikkende opp av sanden for å unnslippe rov fugl og fisk. Den lever av alger, børsteormer og mindre krepsdyr, men kan også ta fiskeyngel og andre reker, også sin egen art. Over 37 000 tonn sandreker ble fanget i 1999, og Tyskland og Nederland stod for 80% av totalen.

## Som mat
Sandreke fanges og spises i flere land, men smaken er varierende ut fra fødevalget. I noen områder er den verdsatt for sin subtile smak og den myke konsistensen. En av de mest kjente kulinariske herligheter fra Frankrike er en sjømattallerken der reker spiller en viktig rolle. Den spises også i Storbritannia. I Belgia er en typisk rett «tomaat-garnaal»: en tomat fylt med reker i majones. I de kystnære områdene av Belgia serveres ferske uskrellede reker ofte som snacks medfølgende øl (vanligvis surøl, typisk Lambic, Geuze eller flamsk rødt øl). I noen områder anses den for å være uspiselig, og sandreke blir ikke spist i Norge. Hestereke, som den er best kjent som i Danmark, blir fisket kommersielt og eksportert. Den er meget populær som mat i Sør-Europa. 

## Referanser




## Eksterne lenker
*
Fukting

**Fukting** er evnen en væske har til å spre seg utover, eller skape kontakt med en fast overflate. Hvor godt en gitt væske fukter en gitt overflate avhenger både av væsken og overflaten. 

Graden av fukting bestemmes av en balanse mellom adhesive og kohesive krefter. Hvis vi tenker oss en dråpe på en overflate, vil adhesive krefter mellom væsken og overflaten dra dråpen utover overflaten for å skape en størst mulig kontaktflate mellom væsken og overflaten. Samtidig vil kohesive krefter mellom molekylene i væsken prøve å holde dråpen sammen. 

Kvikksølv er et eksempel på en væske med svært sterke kohesive krefter, noe som gjør at den generelt fukter dårlig. På den andre siden finnes det overflater som generelt er vanskelige å fukte, som teflon og Gore-Tex.

Fukting har stor praktisk betydning for kontakten mellom to materialer. Fukting og de overflatekreftene som gir opphav til fukting gir også opphav til andre relaterte effekter som kapillærkraft.
6. serierunde i Tippeligaen 2012

**6. serierunde i [[Tippeligaen 2012]]** startet fredag 27. april klokken 19:00 med Aalesund mot Rosenborg. Runden fortsatte lørdag 28. april med en kamp klokken 16:00 mellom Lillestrøm og Strømsgodset, fire kamper klokken 18:00 og hovedkampen denne runden mellom Sogndal og Molde klokken 20:00. Runden ble avsluttet søndag 29. april klokken 19:00 med Brann mot Vålerenga.

__NOTOC__
## Fakta
### Aalesund &ndash; Rosenborg

### Lillestrøm &ndash; Strømsgodset

### Viking &ndash; Haugesund

### Tromsø &ndash; Hønefoss

### Fredrikstad &ndash; Sandnes Ulf

### Stabæk &ndash; Odd Grenland

### Sogndal &ndash; Molde

### Brann &ndash; Vålerenga

## Eksterne lenker
*  *(Mål, kort, bytter etc.)*
* AltOmFotball  *(Spillerbørs)*
* live.tv2sporten *(Lagoppstillinger)*